[Resep] Bobotie-frikkadelle | Maroela Media
Bobotie-frikkadelle is so maklik om te maak, veral as jy lus is vir bobotie, maar nie tyd het om 'n hele gereg voor te berei nie. Gebruik net dieselfde geurmiddels in 'n frikkadelmengsel en siedaar! Dis 'n heerlike aandete, maar maak beslis genoeg om in jou gesin se kosblikke te pak en onthou, dit vries uitstekend.
Dan is daar ook 'n resep vir 'n geroosterde neute- en sademengsel wat baie veelsydig is. Dit kan 'n peuselhappie wees of met ongegeurde jogurt en vars appel geniet word. Dis 'n lekker ontbyt vir mense wat nie vroegoggend al wil of kan eet nie. Of sit dit sommer as 'n geurige nagereg voor, want die kombinasie van soeter speserye, vars appel en die jogurt is altyd heerlik. Dit kan ook in groter hoeveelhede gemaak en in 'n lugdigte houer gebêre word.
Bobotie is beslis een van daardie eg Suid-Afrikaanse geregte en iets wat baie mense uit hul kinderdae onthou. Hier is dieselfde geure nou op 'n nuwe manier voorgesit.
Geroosterde neute- en sademengsel
200 g rou, ongesoute neute en sade, bv. amandels, makadamia, pampoen- en sonneblomsaad
Plaas al die bestanddele in 'n mengbak en roer tot goed gemeng.
Plaas neutemengsel op bakplaat en rooster vir 10 tot 15 minutes of tot liggies goudbruin. Meng neute een of twee keer gedurende dié tyd deur. Hou dop dat die neute nie brand nie.
Laat heeltemal afkoel en sit ongeveer ⅓ k (80 ml) per persoon voor as 'n peuselhappie. Of sit met ongegeurde jogurt en JAZZ-appels, in blokkies gesny, vir ontbyt, nagereg of as peuselhappie voor.
1 groot Nulaid-eier
Plaas maalvleis in 'n groot mengbak en breek met 'n groot vurk uitmekaar. Voeg orige bestanddele, behalwe die olie, by en meng goed deur, gebruik sommer jou hande.
Geur na smaak en rol in klein frikkadelletjies.
Verhit intussen helfte van die olie oor matige hitte in 'n groot braaipan ('n AMC 24 cm Chef's Pan werk uitstekend). Verbruin die frikkadelle in sarsies, aan beide kante tot goudbruin, maar nog nie gaar nie.
Verlaag hitte en sit die deksel op. Prut frikkadelle 5 tot 8 minute of tot net gaar. Herhaal met orige frikkadelle. Sit as deel van 'n aandete voor of pak in 'n kosblik.